دليلة (خلاقت ف دّار لبيضا ف 18 ماي 1968) ممتلة د لپورنو مغريبية. هي أول مغربية دخلات ل مجال لپورنو و كانت من أنجح لممتلات ف تّسعينات ب دّات ف طّاليان و فرانسا و عندها ف لكاريير ديالها 53 فيلم. سبقليها تنومينات 18 مرة ف أعرق و أهم جوائز صناعة لپورنو لعالمية و ربحات 12 مرة لجوائز لولا ف European X Awards و Venus Awards. دليلة هاجرات من لمغريب ف تّمانينات د لقرن لعشرين ومشات ل فرانسا باش تكمل لقراية لجامعية ديالها ف لمجال د لجغرافيا. باش تضبر على راسها و تقدر تجمع مصاريف لقراية بدات كاتخدم ك عارضة (موديل) ل رّسامين و من بعد بدات كاتخدم موديل ف مجلات إباحية (إيروتيكية) فرانساوية بحال كولور كليماكس ولا سيني سيكس.